Source: http://www.bihon.ro/csm-jc-liberty-locul-i-la-cupa-romaniei/news-20090913-10354375
Timestamp: 2018-04-23 11:23:33+00:00

Document:
CSM JC Liberty, locul I la Cupa României - BIHON
CSM JC Liberty, locul I la Cupa României
13. septembrie 2009 20:37
Marian Halas, pe prima treaptă a podiumului la categoria 81 kg
Judoka orădeni au cucerit un număr de zece medalii şi s-au situat pe locul I la echipe.
Judoka de la CSM JC Liberty au avut evoluţii remarcabile la Cupa României seniori, reuşind să domine competiţia. La întreceri au luat parte 81 de sportivi, reprezentând 26 de cluburi din întrega ţară. Elevii antrenorilor Emil Morar şi Alexandru Lungu au cucerit nu mai puţin de zece medalii, din care trei de aur, trei de argint şi patru de bronz, izbutind să se claseze pe locul I în clasamentul pe echipe. La fel ca în ediţia trecută, CSM JC Liberty a câştigat astfel trofeul.
Din cei 16 judoka orădeni care au concurat la Drobeta Turnu Severin, zece au reuşit să urce pe podium, după cum urmează: locuri I: Costel Dănculea (73 kg), Marian Halas (81 kg), Daniel Matei (100 kg); locuri II: Adrian Merge (73 kg), David Morar (81 kg), Alexandru Borlea (100 kg); locuri III: Cristian Rupa (60 kg), Adrian Moga (66 kg), Alexandru Dragomir (81 kg) şi Balla Zsolt (+100 kg). Remarcabil este faptul că la trei categorii, 73, 81 şi 100 kg, finalele s-au disputat „în familie”, între sportivii de la CSM JC Liberty. În clasamentul pe echipe, CSM JC Liberty s-a situat detaşat pe primul loc, urmată de combinatele U CSM Cluj-Napoca – Dinamo Bucureşti, respectiv CS Steaua Bucureşti – Petrom Ploieşti.
Taguri: Alexandru, csm, din, echipe, judoka, liberty, locul, locuri, trei, zece

References: CSM 
 CSM 
 CSM 
 CSM 
 CSM 
 CSM